**Nastavna tema: Organizacijske razine živog svijeta**

**Tip nastavnog sata:** obrada novih sadržaja

**Ishodi:**

1. Prepoznaje organizacijske razine u živom svijetu
2. Uspoređuje organizacijske razine u biosferi prema složenosti
3. Objašnjava pojavu novih svojstava na svakoj organizacijskoj razini

**Aktivnosti za učenike:**

1. Pročitati nastavnu temu u udžbeniku na str: 50. – 55.
2. Napisati plan zapisa u bilježnice (plan ploče), u čemu vam može pomoći **Prilog 1** (dodatni nastavni materijal).
3. Riješiti radni listić – provjera ostvarenosti ishoda.

Riješite radni listić jer ću neke od vas obavijestiti putem Loomen -a da mi pošalju riješen listić na pregled.

 Moje e- mail adrese: dragana.medved@gmail.com ili

 dragana.medved@skole.hr

 Želim vam puno uspjeha u radu!

 Lijep pozdrav,

 Dragana Medved

***Prilog 1 (dodatni nastavni materijal)***

**ORGANIZACIJSKE RAZINE ŽIVOG SVIJETA**

***JEDINKA*** – svako živo biće, svaki pojedini organizam (npr. roda)

***POPULACIJA*** – **skup jedinki iste vrste**, obično i zajedničkog porijekla, koji žive na određenom prostoru i međusobno se mogu razmnožavati (npr. populacija roda u parku prirode Lonjsko polje)

***ŽIVOTNA ZAJEDNICA ILI BIOCENOZA*** – **populacije različitih vrsta** koje žive na istom staništu (biotopu) i djeluju jedne na druge (interspecijski odnos). Najčešće su povezane **hranidbenim lancima** (npr. **livada**- stanište, proizvođač hrane, **miševi** – potrošači I reda, **zmije** – potrošači II reda, **jastrebovi** – potrošači III reda)

***EKOLOŠKI SUSTAV ILI EKOSUSTAV*** – sastavljen je od živih bića (biljke, životinje, gljive, čovjek, mikroorganizmi…), ostataka živih bića i od nežive tvari (tlo, stijene, voda minerali) u njihovu okolišu **(ekološki sustav = biocenoza + biotop).**

***BIOMI*** -ekološki sustavi sličnih osnovnih oblika života, granice su im određene geografskom širinom i nadmorskom visinom, a priroda bioma ovisi o reljefu i klimi (tundre, tajge, polupustinje, pustinje, savane, tropske kišne šume, listopadne šume umjerenog pojasa, polarni led…)

***BIOSFERA*** – čine ju svi biomi na planetu Zemlji, obuhvaća svu vodu – **hidrosferu**, kopnene mase – **litosferu**, zrak iznad površine Zemlje – **atmosferu** kao i sve životne oblike na Zemlji.

